ETE พุ่งกระฉูด 7% โบรกฯชี้ปี 61 Turnaround รายได้ทะลุ 2 พันลบ.แนะซื้อเป้า 4.30 บ.  
ETE พุ่งกระฉูด 7% โบรกฯชี้ปี 61 Turnaround รายได้ทะลุ 2 พันลบ.แนะซื้อเป้า 4.30 บ. โดย ณ เวลา 16.03 น. อยู่ที่ระดับ 2.90 บาท บวก 0.20 บาท หรือ 7.41% ด้วยมูลค่าซื้อขาย 66.78 ล้านบาท
24 ม.ค. 2561

ผู้สื่อข่าวรายงานว่า บริษัท บูรพา เทคนิคอล เอ็นจิเนียริ่ง จำกัด (มหาชน) หรือ ETE ณ เวลา 16.03 น. อยู่ที่ระดับ 2.90 บาท บวก 0.20 บาท หรือ 7.41% ด้วยมูลค่าซื้อขาย 66.78 ล้านบาท ราคาหุ้นปรับตัวแรงในรอบเกือบ 2 เดือน โดยนับตั้งแต่หุ้นขึ้นไปทดสอบระดับ 2.98 บาท เมื่อวันที่ 30 พ.ย.60

บล.เออีซี  ระบุว่า ETE ธุรกิจรับเหมางานวิศวกรรม สายส่ง เสาส่ง โครงสร้างเหล็ก ช่วงหลังเงียบไป  แต่บริษัทไม่ได้นิ่งกลับแอบขยายตัวอีก     ตะหาก ความเงียบทำให้ราคาหุ้นลง แต่ตรงนี้กลับซุ่มมีงานเต็มมือ โดยธุรกิจเดิมงานไหลเข้าเป้าปีนี้ขยายตัวถึง 50% และสิ่งที่น่าสนใจคือโรงไฟฟ้าแสงอาทิตย์พร้อมจ่ายไฟ 4 โรง 16.4 MW แล้ว ปี 61 เป็นรายได้ก้อนโตก้อนใหม่เต็มๆ
นอกจากนี้มีธุรกิจซื้อมาขายไปเพิ่มเติมในอุปกรณ์ความปลอดภัย ซึ่งถือว่ารายได้หลายร้อยล้านบาทเช่นกัน นักวิเคราะห์มองว่าบริษัท Turnaround แน่  รายได้จะทะลุ 2,000 ล้าบาท และกำไรระดับ 110-130 บาท ซึ่งเทียบมูลค่าหุ้นคร่าวๆ ได้ประมาณ  4.30 บาท มี Upside ระดับ 57% มองกราฟก็ Bottom ขนาดนี้  ต้องรีบคว้าไว้ก่อนละ เดี๋ยวราคาจะแพง
บล.ซีไอเอ็มบี ระบุในว่า (ETE TB; THB 2.88) ซื้อ แนวต้าน : 3.00 และ 3.12   แนวรับ  : 2.88 และ 2.84  ราคาหุ้นปรับตัวเพิ่มขึ้นเกิดสัญญาณซื้อทางเทคนิค พร้อมด้วยปริมาณการซื้อขายที่เพิ่มขึ้นค่อนข้างแข็งแกร่ง หลังจากปรับตัวลดลงไปสร้างฐานที่บริเวณ 2.60 ก่อนที่จะทะลุผ่านแนวโน้มขาลงขึ้นมาได้
MACD ปรับตัวเพิ่มขึ้นเหนือเส้นค่าเฉลี่ยทดสอบระดับ 0 เครื่องมือทางเทคนิคชี้วัดแนวโน้มขึ้นปรับตัวเพิ่มขึ้นเหนือแนวโน้มลง RSI ปรับตัวเพิ่มขึ้นเหนือระดับ 60 แนะนำซื้อ ETE โดยมีแนวรับที่ 2.88 และ 2.84 เพื่อคาดหวังการปรับตัวเพิ่มขึ้นไปทดสอบแนวต้านที่ 3.00 และ 3.12 เป็นจุดขายทำกำไร STOP LOSS ถ้าราคาหุ้นปิดต่ำกว่า 2.70 ลงไป